31. 1. 89 De Europæiske Fællesskabers Tidende Nr. C 25/9 
II 
(Forberedende retsakter) 
KOMMISSIONEN 
Forslag til Rådets direktiv om den tilladte maksimale alkoholkoncentration i blodet hos førere 
af motorkøretøjer 
KOM(88) 707 endelig udg. 
(Forelagt af Kommissionen den 12. december 1988) 
(89/C 25/18) 
RÅDET FOR DE EUROPÆISKE FÆLLESSKABER HAR — 
under henvisning til Traktaten op Oprettelse af Det 
Europæiske Økonomiske Fællesskab, særlig artikel 75, 
under henvisning til forslag fra Kommissionen, 
under henvisning til udtalelse fra Europa-Parlamentet, 
under henvisning til udtalelse fra Det Økonomiske og 
Sociale Udvalg, og 
ud fra følgende betragtninger: 
Et af målene for den fælles transportpolitik er at fast­
sætte fælles regler for den internationale transport i 
Fællesskabet, især med hensyn til sikkerhedsforholdene 
for trafikanter i medlemsstaterne; 
den voksende vejtrafik gør det stadig farligere at færdes i 
trafikken, og derfor stilles alle medlemsstaterne over for 
samme alvorlige sikkerhedsproblemer; 
Rådet og repræsentanterne for medlemsstaternes rege­
ringer, forsamlet i Rådet ('), vedtog den 19. december 
1984 en resolution, hvori de forpligtede sig til at sørge 
for hurtig vedtagelse af færdselssikkerhedsforanstalt-
ninger og opfordrede Kommissionen til at fremlægge 
forslag herom; 
kørsel i spirituspåvirket tilstand anses for at være en 
medvirkende faktor ved en tredjedel eller mere af de 
50 000 dødsfald, der om året sker i Fællesskabet som 
følge af færdselsulykker; i Europa-Parlamentets beslutning af 13. marts 1984 om 
færdselssikkerhed (2) henstilles det, at Kommissionen 
snarest muligt fremsætter forslag om fastsættelse af en 
tilladt maksimalgrænse for alkoholkoncentration på 0,80 
mg/ml i blodet for alle førere af motorkøretøjer; i 
beslutningen af 18. februar 1986 (3) blev denne henstil­
ling gentaget; 
medlemsstaternes love om den tilladte maksimale alko­
holkoncentration i motorføreres blod er forskellige; der 
er en stærk vejtrafik mellem medlemsstaterne, hvorfor en 
indbyrdes tilnærmelse af lovene om den tilladte maksi­
male alkoholkoncentration i motorføreres blod er 
ønskelig; 
laboratorieforsøg har vist, at førernes reaktionstid 
forlænges væsentligt, og opfattelsesevnen i betydelig grad 
begrænses, når alkoholkoncentrationen overstiger 0,80; 
forsøg har ligeledes vist, at en sådan alkoholkoncentra­
tion er den væsentligste risikofaktor; 
det er bevist, at evnen til at føre et motorkøretøj kan 
være nedsat betydeligt selv ved en alkoholkoncentration 
på 0,50, og at risikoen for at blive indblandet i en ulykke 
i så fald er mere end halvanden gang så stor som ved 
kørsel i ædru tilstand — 
UDSTEDT FØLGENDE DIREKTIV: 
Artikel 1 
I dette direktiv forstås ved »førere af motorkøretøjer« 
enhver fører af et motordrevet køretøj med tre eller flere 
hjul eller af et motordrevet tohjulet køretøj. 
(') EFT nr. C 341 af 21. 12. 1984, s. 1. (2) EFT nr. C 104 af 16. 4. 1984, s. 38. 
(>) EFT nr. C 68 af 24. 3. 1986, s. 35. 
Nr. C 25/10 De Europæiske Fællesskabers Tidende 31. 1. 89 
Artikel 2 
Fra 1. januar 1993 fastsættes den maksimale tilladte 
alkoholkoncentration i blodet hos førere af motorkøre­
tøjer til højst 0,50 mg alkohol pr. ml blod. 
Artikel 3 
1. Efter at have hørt Kommissionen gennemfører 
medlemsstaterne de nødvendige love og administrative 
bestemmelser for at efterkomme dette direktiv senest tolv måneder efter dets meddelelse. De underretter straks 
Kommissionen herom. 
2. Medlemsstaterne drager omsorg for, at Kommis­
sionen underrettes om de væsentligste bestemmelser i de 
nationale love, som de vedtager på det af dette direktiv 
omfattede område. 
Artikel 4 
Dette direktiv er rettet til medlemsstaterne. 
Rådets genbehandlede forslag til direktiv om indbyrdes tilnærmelse af medlemsstaternes love og 
administrative bestemmelser om byggevarer (') 
KOM(88) 783 endelig udg. — SYN 77 
(Forelagt af Kommissionen ifølge E&F-Traktatens artikel 149.2 (d) den 12. december 1988) 
(89/C 25/19) 
Efter Europa-Parlamentets udtalelse ved anden behandling (2) inden for rammerne af samar­
bejdsproceduren om Rådets forslag til direktiv om indbyrdes tilnærmelse af medlemsstaternes 
love og administrative bestemmelser om byggevarer (}), som Kommissionen har meddelt Rådet, 
har Kommissionen påny behandlet dets forslag og accepterer nu Rådets fælles holdning som 
beskrevet i Rådets dokument 7658/88 af 26. juli 1988, med følgende ændring: 
I artikel 2, stk. 3, tilføjes det med fede typer trykte ord: 
»3. Hvis et kommende direktiv i hovedsagen vedrører andre aspekter og kun i 
begrænset omfang de væsentlige krav i dette direktiv, skal dette andet direktiv indeholde 
bestemmelser, der sikrer, at det også omfatter kravene i dette direktiv.« 
(') EFT nr. C 30 af 4. 2. 1988, s. 9. 
O EP 128.503 af 16. 11. 1988. 
(3) EFT nr. C 305 af 16. 11. 1987, s. 75.